Diari Oficial de la Generalitat Valenciana


Sumari del DOGV 242, del 11-04-1985 (1985/804119)

ORDRE de 18 de març de 1985, per la qual s'estableixen els procediments de sol.licitud i els criteris de concessió de Comissió de Serveis per a personal corresponent al nivell d'ensenyaments no universitaris.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   242

Data del DOGV
:   11-04-1985

Secció del DOGV
:   AUTORITATS I PERSONAL

Número del document
:   1985/804119


Data del document
:   18-03-1985

Organisme emissor


Tipus de document
:   Ordre

Ordre de 18 de març de 1985, per la qual s'estableixen els procediments de sol·licitud i els criteris de concessió de Comissió de Serveis, per a personal corresponent al nivell d'ensenyaments no universitaris.  
La movilitat del professorat dels nivells no universitaris regida pel sistema de concurs de trasllats pateix d'una rigidesa que en multes ocasions és causa de disfuncions en l'adscripció de cada professors al lloc de treball més convenient per al bon funcionament dels centres docents. L'Administració educativa, es veu multes vegades impossibilitada per a cobrir vacants o necessitats de llocs de treball concrets per professors especialistes o idonis.   
D'altra banda, en una concepció dinàmica de l'Administració és aconsellable que els funcionaris docents puguen accedir-hi a destinacions pròpies d'altres Organismes i Institucions de la Comunitat Valenciana o de fora d'ella.   
Als efectes anteriors i mentre la movilitat del professorat no trobe un model més flexible i definitiu en el marc de tot l'Estat, la utilització mesurada i racional de la formula de destinació "en Comissió de Serveis" pot ajudar a pal·liar en gran mesura els desajustaments abans esmentats.   
Es per això que cal regular la concessió de les Comissions de Servei fixant-ne supòsits i criteris que siguen garantia d'objectivitat i equitat tant pels administrats com per la mateixa Administració.   
En conseqüència, a efectes de coordinar l'actuació de les Direccions Generals d'Educació Bàsica i Ensenyaments Especials i d'Ensenyament Mitjà en matèria de personal, i en virtut de les competències que la Generalitat Valenciana té atribuïdes per Decret 2093/83 de 28 de juliol (BOE de 6 d'agost),   
ORDENE:   
Primero  
Aquesta Ordre estendrà el seu àmbit d'aplicació a les Comissions de Servei amb caràcter temporal sense dret a dietes ni locomoció que podran concedir-se als funcionaris de carrera que presten els seus serveis en Instituts de Batxillerat, Instituts de Formació Professional, Escoles Oficials d'Idiomes, Conservatoris Superiors de Música, Escoles d'Arts Aplicades i Oficis Artístics, Centre d'Ensenyaments Integrats de Xest, i Centres d'Educació Bàsica i Preescolar dependents de la Conselleria de Cultura, Educació i Ciència.   
Segon  
Les Comissions de Serveis que obeiran a necessitats emanades en els diferents serveis i Centres de la Conselleria de Cultura, Educació i Ciència podran concedir-se en els supòsits següents:   
a) Exercici de llocs de treball d'Administració educativa i cultural en unitats administratives en aquesta Conselleria.   
b) Intercanvi de professors entre centres docents per a cobrir les matèries del currículum.   
c) Nomenament de càrrecs directius de centres docents de nova creació les plantilles orgàniques dels quals estiga pendents d'aprovació.   
En el supòsit previst en l'apartat c), les propostes hauran de fer-se abans del 31 de maig de l?any en el qual el Centre comence a funcionar, concedint-se, si s'escau les comissions amb afectes d?1 de juliol de l'any al qual fan referència.   
En el supòsit de l'apartat a) s'autoritzaran per la Direcció General corresponent, prèvia petició de l'òrgan sol·licitant, a la qual s'acompanyarà un informe justificant-ne la necessitat; tenint el seu termini final en el del curs acadèmic per al qual s'haurà concedit.   
Tercer  
Igualment s'hi podran autoritzar Comissions de Serveis que tindran la seua causa en necessitats alienes a aquesta Conselleria en els supòsits següents:   
a) Sol·licituds d'altres Institucions públiques o Organismes de la Generalitat Valenciana. Hi tindran un caràcter excepcional i hauran d'anar acompanyades d'un informe justificatiu de l'organisme sol·licitant.   
b) Sol·licituds dels Departaments d'Educació del Ministeri i d'altres Comunitats Autònomes.   
c) Sol·licituds provinents d'Universitats. La seua tramitació i, resolució haurà de fer-se abans de les dates de 31 d'agost i 30 de setembre anteriors al curs per al qual se sol·liciten en els nivells d'E.G.B. i Ensenyament Mitjà, respectivament.   
Quart  
Les retribucions bàsiques i complementàries dels funcionaris als qui s'autoritzarà la Comissió de Serveis, ho seran amb càrrec als pressupostos de les Institucions demandants, llevat el cas d'acord exprés contrari entre els òrgans afectats.   
Cinqué  
En el supòsit previst en l'apartat a) de l'article 2.n d'aquesta Ordre les Comissions de Servei només podran conferir-se per a llocs previstos en les plantilles orgàniques i pressupostàries dels diferents serveis, cessant-ne aquells quan aquests fóren proveïts reglamentàriament.   
Sisè  
Resten exceptuades expressament d'aquesta Ordre les Comissions de Servei que podran concedir-se a l?empar de disposicions generals.   
València, 18 de març de 1985.   
El Conseller de Cultura, Educació i Ciència,  
CEBRIA CISCAR I CASABAN